I en stribe tilfælde har manden sat sig bag rattet, selv om han var frakendt kørekortet, og ofte har han oven i købet været fuld, når han er blevet stoppet af betjente i Frederikshavn, Aalborg og andre steder. I et af tilfældene kørte han med 100 kilometer i timen i Nibe, og denne tur endte i en jordvold. Landsretten fastsatte straffen til fængsel i et år og tre måneder, hvilket er tre måneder mere end resultatet i byretten. /ritzau/

Opsummering:
En rutineret nordjysk bilist på 72 år blev mandag sendt i
fængsel af Vestre Landsret.